Suomen metsätilastot : Finnish forest statistics 2018 - (:unkn) unknown (Luonnonvarakeskus, 2018)
Suomen keskeisimmät metsätilastot ovat jälleen saatavilla yksiin kansiin koottuna. Käsissäsi on Luonnonvarakeskuksen ensimmäinen näin laajasti metsätilastoja esittelevä julkaisu. Kirjaan on koottu keskeisimmät asiat koko metsäsektorilta, alkaen metsävaroista ja päättyen metsätuotteiden ulkomaankauppaan ja kansainvälisiin metsätilastoihin. Tilastotietoja esitetään tekstein, kuvin ja taulukoin. Tekstissä kuvaillaan kunkin aihealueen keskeisimmät piirteet ja uusimmat tiedot. Grafiikka havainnollistaa tiedon ja auttaa hahmottamaan ajallisia muutoksia. Grafiikka myös kokoaa yhteen suurempia kokonaisuuksia. Taulukoista lukija saa pitkät aikasarjat tarkempaa analyysia varten. Taulukoissa esitellään myös maakunnittaisia tietoja viimeisimmästä vuodesta, mikäli alueellista tilastotietoa on saatavilla. Kirjan päätoimittaja on Eeva Vaahtera. Tukenaan hänellä oli asiantunteva ja metsätilastoihin perehtynyt toimitustiimi. Suomen metsätilastojen toimitustiimiin kuuluivat: Martti Aarne, Antti Ihalainen, Elina Mäki-Simola, Aarre Peltola, Jukka Torvelainen, Esa Uotila ja Esa Ylitalo.
Keywords: metsät; metsätilastot; metsäsektori; metsävarat; puukaupat; puu; metsäteollisuus; forests; statistics; tilastot; ulkomaankauppa